
**GIMNAZIJA NOVA GORICA**



**šolsko leto 2014/15**

**LETNI DELOVNI NAČRT**

**Predmet: ANGLEŠČINA**

**Program: SPLOŠNA IN STROKOVNA GIMNAZIJA**

**Letnik: ČETRTI**

Letni delovni načrt izhaja iz temeljnega dokumenta ***Učni načrt ANGLEŠČINA,***

***Gimnazija; splošna, klasična in strokovna gimnazija***, sprejetega na 110. seji

Strokovnega sveta RS za splošno izobraževanje, dne 14. 02. 2008.

**Aktiv učiteljev angleščine: Ravnatelj:**

Jana Fajt, prof. Bojan Bratina, prof.

mag. Martina Kobal, prof.

Svetlana Kutin Funda, prof.

Maks Pavlica, prof.

Nataša Munih, prof.

Laura Lee Jensen, MA

**1. Splošni cilji/kompetence:**

* Z učenjem angleščine dijaki razvijajo celostno zmožnost za medkulturno in medjezikovno sporazumevanje, kar jim bo omogočilo uspešno vključevanje v slovensko, evropsko in svetovno skupnost narodov in narodnosti;
* Dijaki pri pouku angleščine pridobivajo in nadgrajujejo svoja splošna znanja,razvijajo splošne medkulturne veščine, vrednote, motivacijo in svoje osebnostne lastnosti;
* Dijaki razvijajo ključne kompetence za vseživljenjsko učenje;
* Dijaki razvijajo sporazumevalno zmožnostsestavljeno iz:
* jezikovnih znanj in zmožnosti (dijaki spoznavajo jezikovni sistem angleščine in razvijajo zmožnost uporabe jezikovnih znanj za razumevanje pomena sporočil oziroma besedil in za tvorjenje novih sporočil oziroma besedil);
* sociolingvističnih in družbenokulturnih znanj in zmožnosti (dijaki spoznavaj družbenojezikovna in družbenokulturna pravila, norme in navade in se ozaveščajo o pomenu teh znanj ter razvijajo strategije za ustrezno interpretacijo in rabo sporočil glede na ta pravila);
* pragmatične zmožnosti in funkcionalne rabe jezika (dijaki spoznavajo osnovne lastnosti besedil in razumejo zakonitosti ustrezne tvorbe pisnih in govornih besedil ter sporazumevanja. Na podlagi teh znanj besedila pri sprejemanju ustrezno interpretirajo, pri tvorjenju pa pravila upoštevajo);
* Dijaki pri sprejemanju sporočil in tvorjenju besedil v angleščini razvijajo sledeča jezikovna znanja in zmožnosti:

**POSLUŠANJE in SLUŠNO RAZUMEVANJE**

Dijaki poslušajo govorna besedila in/ali spremljajo avdiovizualna sporočila in pri tem na različne načine, skozi bolj ali manj kompleksne komunikacijske dejavnosti, v skladu z različnimi nameni

* razvijajo razumevanje standardno sprejete izgovarjave in spoznavajo različna narečja;
* razvijajo zmožnost razumevanja podatkov in podrobnosti in razlikovanja med bistvenimi in nebistvenimi informacijami;
* razvijajo zmožnost razumevanja bistva govorjenega besedila/avdiovizualnih sporočil itd.;
* razvijajo zmožnost sklepanja o povezavah, razvoju pripovedi in dokazov krajšem in daljšem govornem besedilu oziroma v filmu, v multimedijski predstavi, itd.;
  + spoznavajo in poglabljajo razumevanje načinov, s katerimi so kulturne perspektive vpisane v avdiovizualna besedila v angleščini;
  + prepoznavajo okoliščine sporazumevanja in razpoloženje govorcev/udeležencev;
  + spoznavajo in uporabljajo nadomestne strategije, da bi presegli vrzeli v razumevanju;
  + na svetovnem spletu poslušajo in izbirajo med avdiovizualnimi besedili in jih ustrezno uporabljajo za izpolnjevanje nalog/projektov;
  + razumevanje govorjenega/avdiovizualnega besedila izražajo z ustreznim besednim oziroma nebesednim odzivom.

**GOVORNO SPOROČANJE in SPORAZUMEVANJE**

Dijaki govorijo/pripovedujejo o različnih temah in pri tem:

* razvijajo izgovarjavo in intonacijo v eni izmed standardnih izgovarjav;
  + spoznavajo komunikacijske strategije za usklajevanje (spo)razumevanja;
* govorno sporočajo o različnih temah in pri tem poglabljajo razumevanje medkulturnih značilnosti ter utemeljujejo svoja mnenja in poglede;
* razvijajo zmožnost funkcionalne jezikovne rabe oziroma zmožnost uporabe ustreznih jezikovnih sredstev na ravni govornega besedila;
* spoznavajo medkulturne dogovore, ki vplivajo na sporazumevanje med govorcem in njegovim občinstvom, in si prizadevajo te dogovore čim bolj razumeti/upoštevati;
* spoznavajo načine izražanja idej, čustev, stališč in mnenj, mnenj, (ne)strinjanj in ravnanje v skladu s ciljnim občinstvom in okoliščinami sporazumevanja;
* razvijajo zmožnost sporočanja s pomočjo vizualne (multimedijske tehnologije) in druge podpore;
* razvijajo zmožnost uporabe strategij za tvorjenje govornih besedil, poglabljajo sporazumevalne strategije in strategije samostojnega učenja.

Za neposredno medosebno sporazumevanje in sporazumevanje preko medijev (telefon, medmrežje, konference na daljavo …), vključno z ustreznimi znanji, ki so potrebna tako za sporočanje kot za sporazumevanje, dijaki:

* spoznavajo in širijo komunikacijske strategije za uspešno sporazumevanje (na primer načine, kako začeti, nadaljevati in končati pogovor);
  + razvijajo ozaveščenost o medkulturnih dogovorih, ki vplivajo na sporazumevanje med posamezniki;
  + spoznavajo različne vzorce sporazumevanja pri srečevanju z uporabniki angleščine kot jezika mednarodne komunikacije in razvijajo zmožnost ustreznega odzivanja; izražanje stališč in mnenj, na primer preferenc, mnenj, (ne)strinjanj navezovanje in vzdrževanje stikov;
  + si prizadevajo za razumevanje drugosti in drugačnosti in razvijajo občutljivost/dovzetnost za pričakovanja prejemnikov sporočila.

**BRANJE in BRALNO RAZUMEVANJE**

Dijaki berejo različne vrste pisnih besedil in pri tem na različne načine, skozi bolj ali manj kompleksne dejavnosti, v skladu z različnimi nameni:

* + prepoznavajo različne vrste besedil in spoznavajo njihove značilnosti in zakonitosti;
  + spoznavajo in uporabljajo različne bralne strategije (sklepanje o vsebini besedil iz naslova, slik, napovedovanje dogodkov itd.);
  + razvijajo razumevanje podrobnosti v besedilu, prepoznavajo besedne zveze in jezikovne strukture; poglabljajo razumevanje zakonitosti jezikovne rabe;
  + razvijajo razumevanje ključne/-ih misli in pomembnih podatkov v prebranem besedilu;
  + razvijajo zmožnost sklepanja o vzročnih in drugih povezavah, razvoju pripovedi in argumentov v besedilu;
  + za bolj poglobljeno razumevanje razvijajo zmožnost učinkovite uporabe slovarjev in različnih elektronskih in drugih referenčnih gradiv;
  + kritično vrednotijo podatke, ki so dostopni (na svetovnem spletu), in jih ustrezno uporabljajo;
  + poglabljajo razumevanje literarnega in drugih vrst besedil in spoznavajo načine, s katerimi so kulturne značilnosti vpisane v literarna in neliterarna besedila;
  + razvijajo zmožnost analize in sinteze (podatkov iz besedila in ugotovitve primerjajo z informacijami, ki so jim dostopne v materinščini oziroma v jezikih, ki jih obvladajo ali se jih učijo;
  + razvijajo širšo medkulturno in medjezikovno zmožnost, na primer z branjem izvirnih leposlovnih besedil v angleščini.

**PISNO SPOROČANJE in SPORAZUMEVANJE**

Dijaki tvorijo različna pisna besedila in pri tem:

* + razvijajo pravopisno znanje in zmožnosti, pravilen zapis besed in besednih zvez ter uporabo ločil;
  + razvijajo zmožnost uporabe ustreznih jezikovnih sredstev na ravni besedila;
  + za pisanje različnih vrst besedil spoznavajo zakonitosti notranje zgradbe besedil, kohezivnost, koherenco itd., vezna sredstva;
  + spoznavajo značilnosti pisanja različnih vrst besedil, uradnih in neuradnih in jih pri pisanju ustrezno uporabljajo;
  + razvijajo zmožnost uporabe strategij za tvorjenje pisnih besedil in strategije samostojnega učenja;
  + spoznavajo načine izražanja idej, čustev, s pomočjo multimedijske tehnologije in elektronske pošte;
  + za uspešno pisno izražanje razvijajo zmožnost uporabe sodobne tehnologije, spletnih virov in drugih virov, dostopnih preko različnih medijev, referenčnih gradiv (na primer slovarje);
  + spoznavajo medkulturne dogovore, ki vplivajo na sodelovanje med piscem in bralci, in si jih prizadevajo pri pisanju čim bolj upoštevati;
  + razvijajo kritično mišljenje, zmožnost vrednotenja, sinteze in analize kulturnih in drugih pojavov in svoja razmišljanja pisno izražajo v krajših in daljših pisnih sestavkih;
  + razvijajo zmožnost pisnega povzemanja in interpretiranja prebranih besedil in avdio-(vizualnih) gradiv ter dogodkov.

Za neposredno medosebno pisno sporazumevanje (preko medijev/medmrežja: elektronska pošta, forumi), dijaki, vključno z ustreznimi znanji, ki so potrebna tako za govorno sporočanje kot za sporazumevanje, še posebej intenzivno razvijajo:

* + zmožnost učinkovitega in zgoščenega pisanja,
  + medijsko in kritično pismenost,
  + kritičen odnos do informacij na svetovnem spletu.

**POSREDOVANJE**

S posredovanjem v primerih medjezikovnih vrzeli iz angleščine v slovenščino ali slovenščine v angleščino dijaki učinkovito in smiselno povezujejo znanje angleščine s svojo materinščino, lahko pa tudi z drugimi jeziki, ki jih obvladajo ali pa se jih še učijo.

Dijaki pri pouku angleščine:

* + spoznavajo možnosti posredovanja pri sporazumevanju med ljudmi, ki nimajo skupnega jezika;
  + razvijajo zmožnost pisnega in govornega posredovanja bistva slušnega, vizualnega ali pisnega besedila v materinščini/angleščini ljudem, ki ne razumejo materinščine/angleščine;
  + spoznavajo načine in značilnosti pisnega/govornega povzemanja ali prevajanja besedila iz angleščine v slovenščino (ali v katerega izmed jezikov, ki ga obvladajo) in/ali nasprotno za učinkovito posredovanje v življenjskih okoliščinah.

**MEDKULTURNA ZMOŽNOST**

Dijaki pri pouku angleščine spoznavajo književnosti in druge dosežke angleško govorečih kultur in se uvajajo v samostojno branje književnih besedil v angleščini. Razvijajo medkulturno bralno zmožnost za ustvarjalno branje in za razumevanje celostnih leposlovnih besedil v angleščini ter za neposreden samostojen stik z leposlovjem oziroma za doživljanje umetnostnih besedil v angleščini.

**MEDPREDMETNO POVEZOVANJE**

Pouk angleščine se povezuje s širšimi nadpredmetnimi temami, in sicer knjižnična informacijska znanja, IKT, poklicna vzgoja, okoljska vzgoja, vzgoja za medije, vzgoja potrošnika, vzgoja za zdravje, itn.

**2. Pričakovani dosežki/rezultati:**

Dijaki dosežejo znanje angleščine in jezikovnih zmožnosti, kot so opredeljeni v *Učnem načrtu za gimnazije* (2008) v skladu s *Skupnim evropskim jezikovnim okvirom* *za učenje, poučevanje in vrednotenje oziroma ocenjevanje jezikov* (2001), v obsegu, ki je primeren njihovemu osebnostnemu in jezikovnemu razvoju. Dijaki ob zaključku drugega letnika dosežejo raven B1, konec četrtega letnika pa raven B2.

**3. Učne vsebine:**

|  |  |  |
| --- | --- | --- |
| **Učni sklop** | **Vsebina** | **Cilji** |
| 1 | Ponavljanje ključnih jezikovnih vsebin ter tem in z njimi povezanega besedišča.  Osvajanje še nepredelanih učnih vsebin, ki so bile načrtovane v LDN za tretji letnik v šol. letu 2013/14. | Dijaki/-nje ponovijo in utrdijo učne vsebine, ki so jih do sedaj obravnavali in so ključne za razumevanje nove snovi.  Dijaki/-nje poznajo (tj. pravilno tvorijo in razumejo pomen) ter pri pisnem in ustnem sporočanju uporabljajo vse do sedaj obravnavane slovnične strukture in besedišče s področij že obravnavanih tem.  Dijaki/-nje poznajo osnovne postopke besedotvorja in iz danih korenov tvorijo nove besede.  V primeru, da v posameznem oddelku še niso predelali vseh učnih vsebin, ki so bile načrtovane za tretji letnik, dijaki/-nje obravnavajo/utrdijo/dokončajo to snov v obsegu in skladno s cilji, ki so navedeni v LDN za tretji letnik v šol. letu 2013/14. |
| 2  (Unit 6) | Jezikovne vsebine:   * števni in neštevni samostalniki * raba določnega in nedoločnega člena * izražanje količine   (*quantifiers*)  Teme in besedišče:   * hrana * zdrave prehranjevalne navade * naročanje hrane v restavracijah * motnje hranjenja, debelost * vegetarijanstvo * zahodna in alternativna medicina * zdravje in zdrav način življenja | Dijak/-inja pri govornem in pisnem sporočanju:   * pravilno rabi števne in neštevne samostalnike; * usvoji in utrjuje rabo določnega in nedoločnega člena; * pravilno rabi in utrjuje besede in fraze za izražanje količine; * poglablja in nadgrajuje besedišče s področja hrane, pijače, priprave jedi, naročanja hrane v restavraciji; * pogovarja se o vzrokih in vrstah motenj hranjenja,   izrazi svoje mnenje o zdravih prehranjevalnih  navadah in vegetarijanstvu;   * primerja konvencionalne/zahodne in alternativne načine zdravljenja, pogovarja se o dobrih in slabih straneh alternativne medicine; * poglablja in nadgrajuje besedišče s področja zdravstva, izrazi svoje mnenje o zdravem načinu življenja. |
| 3  (Unit 7) | Jezikovne vsebine:   * naklonski (modalni) glagoli * nedoločnik: *to-infinitive in bare infinitive,* v vseh oblikah: *present*, *perfect*, *continuous*, *passive*   Teme in besedišče:   * nezakonita dejanja, prestopništvo, zločini * vrste kriminalnih dejanj * različne vrste nasilja * protesti * grafiti * preprečevanje, nadzorovanje in kaznovanje kriminala * policija in sodstvo * smrtna kazen   Pisno sporočanje:  - osebna in uradna pisma | Dijak/-inja pri govornem in pisnem sporočanju:   * s pomočjo naklonskih glagolov izraža domneve, gotovost, obveznosti, prepovedi in očitke; * pravilno tvori oblike nedoločnika, razume njihov pomen in jih zna uporabiti v glagolskih vzorcih z naklonskimi glagoli; * usvoji besedišče potrebno za pogovor o osrednj temi, tj. o kriminalu in kaznovanju; * se pogovarja (opisuje, izrazi svoje mnenje, domneve, prepričanja, nestrinjanje) o različnih vrstah nezakonitih dejanj, preprečevanju in kaznovanju le-teh; * izrazi svoje mnenje o nasilnežih in ustrahovanju; * nadgrajuje in poglablja besedišče s področja umetnosti; * izrazi svoje mnenje o grafitih in ulični umetnosti; * izrazi svoje mnenje o smrtni kazni; * pozna značilnosti osebnega in uradnega pisma v angleščini (oblika, vsebina, sporočilni namen, slog); * zna oblikovati različna uradna pisma (pritožbo, prošnjo, poizvedbo, povabilo, opravičila, zahvala, ipd.), skladno s sporočilnim namenom in vsebino; * se seznani s kriteriji ocenjevanja krajšega pisnega sestavka na maturi. |
| 4  (Unit 8) | Jezikovne vsebine:   * neosebne glagolske oblike * glagolski vzorci * besedotvorje     Teme in besedišče:   * prosti čas * športi in športna oprema * veliki športni dogodki * pomen športa za ljudi s posebnimi potrebami * zlorabe v športu (denar, droge, nasilje) | Dijak/-inja pri govornem in pisnem sporočanju:   * pravilno tvori ter uporablja neosebne glagolske oblike in glagolske vzorce; * pozna osnovne postopke besedotvorja in iz danih korenov tvori nove besede; * se pogovarja o hobijih in različnih dejavnostih, ki jih ljudje počnejo v prostem času; * poglablja in nadgrajuje besedišče s področja športa, športne opreme; * izrazi svoje mnenje o ekstremnih športih; * usvoji novo besedišče s področja paraolimpijskih iger; * razpravlja o ljudeh s posebnimi potrebami in njihovi vlogi v družbi. |
| 5  (Unit 9) | Jezikovne vsebine:   * vezniki in vezniške besede   Teme in besedišče:   * živalstvo, rastlinstvo * onesnaževanje okolja * okolje in okoljevarstveni problemi * alternativni viri energije, jedrska energija   Pisno sporočanje:  - argumentativni esej (*for and against essay*) | Dijak/-inja pri govornem in pisnem sporočanju:   * spozna in uporabi veznike in vezniške besede za izražanje vezalnosti, stopnjevalnosti in zapovrstja, protivnosti in dopustnosti ter vzročnosti in posledičnosti; * usvoji novo besedišče, ki je potrebno za opisovanje rastlinskega in živalskega sveta; * pojasni vlogo živali v življenju ljudi; * opiše ravnanje in odnos ljudi do živali ter izrazi svoje mnenje o pravicah živali; * uporablja novo besedišče s področja okoljevarstva in onesnaženosti, pogovarja se o vrstah in posledicah onesnaževanja okolja (segrevanje ozračja, učinek tople grede, kisel dež,…), razglablja o rešitvah za naš planet in vlogi posameznika in družbe pri tem; * razpravlja o alternativnih virih energije in jedrski energiji; * se seznani z značilnostmi argumentativnega eseja (obliko, vsebino, sporočilni namen, slog); * pravilno uporablja veznike in besedilne povezovalce; * zbere in razvrsti ideje v smiselne sklope, napiše osnutek in na podlagi tega 220 do 250 besed dolg esej; * se seznani s kriteriji ocenjevanja daljšega pisnega sestavka na maturi. |
| 6  (Unit 10) | Teme in besedišče:   * izobraževalni sistem v VB, ZDA in Sloveniji * alternativni načini izobraževanja * pomen izobraževanja in izobrazbe * učenje tujih jezikov * angleščina kot svetovni jezik   Pisno sporočanje:  - mnenjski esej (*opinion essay*) | Dijak/-inja pri govornem in pisnem sporočanju:   * razpravlja o šoli, učiteljih in primerja slovenski šolski sistem z britanskim in ameriškim; * primerja tradicionalne in alternativne načine izobraževanja, pogovarja se o avtonomnem učenju, vseživljenjskem učenju, uporabi digitalnih sredstev pri učenju; * izrazi svoje mnenje o pomenu izobraževanja; * pojasni pomen znanja tujih jezikov in se pogovarja o načinih učenja maternega in tujih jezikov ter akademskem turizmu; * razpravljajo o pomenu angleščine v svetovnem merilu, pojasni ključne dejavnike, ki so angleščino vzpostavili kot prvi svetovni jezik, in opiše vpliv angleščine na naš kulturni in jezikovni svet; * spozna značilnosti mnenjskega eseja in ga primerja z argumentativnim esejem, * napiše od 220 do 250 besed dolg mnenjski esej. |
| 7  (Unit11) | Jezikovne vsebine:   * deležniki   Teme in besedišče:   * glasba (zvrsti glasbe, igranje glasbenega instrumenta, glasbeniki, koncerti, zvezdništvo) * gledališče, film, filmska industrija * resničnosti šovi * starost in starejši ljudje * prepad med generacijami   Pisno sporočanje:  - članek  - poročilo | Dijak/-inja pri govornem in pisnem sporočanju:   * pravilno tvori ter uporablja deležnike in deležja * usvoji besedišče s področja glasbe, umetnosti, filma; * poimenuje in pove osebno mnenje o različnih glasbenih zvrsteh in izvajalcih; * razpravlja o pomenu in vplivu glasbe, gledališča, filma in filmske industrije; * razglablja o dobrih in slabih straneh zvezdništva; * izrazi svoje mnenje o televiziji, različnih zvrsteh filma in resničnostnih šovih; * opiše značilnosti starosti in pojasni prednosti in pogoste težave, s katerimi se srečujejo ljudje v tem življenjskem obdobju; * opiše odnose med mladimi in starejšimi v družbi in izrazi svoje mnenje o vzrokih za prepad med generacijami; * spozna glavne značilnosti članka in poročila v angleščini; * razvija sposobnost oblikovanja pisnih besedil glede na obliko, sporočilni namen in okoliščine sporazumevanja; * pri oblikovanju besedila upošteva značilnosti formalnega in neformalnega sloga v angleščini. |
| 8 | Literarni deli:   * Fitzgerald, F. S.: *The Diamond as Big as the Ritz* * Wilde, O.: *An Ideal Husband* * zvrst in oblika * vsebina in literarne osebe * teme, motivi in simboli * zgodovinske in družbene okoliščine * relevantni podatki o avtorjih in literarnem obdobju * jezikovne značilnosti | Dijak/-inja pri govornem in pisnem sporočanju:   * usvoji osnovno besedišče, ki je potrebno za analizo literarnega dela in opisovanje literarnega doživetja; * povzame vsebino dela, opiše glavne osebe in pojasni razmerja med njimi; * poišče in analizira pomembnejše literarne elemente v besedilu in pojasni družbeno-kulturne okoliščine, ki so ključne za razumevanje le-tega; * opiše značilnosti jezika; * interpretira odlomke besedila, aktualizira tematiko, išče vzporednice s sodobnim svetom in izrazi svoje mnenje o obravnavani problematiki; * vrednoti umetnostno besedilo. |
| Matura | Priprava na pisni in ustni izpit splošne mature | Dijak/-inja:   * se seznani s cilji, vsebino, potekom in shemo izpita ter kriteriji ocenjevanja; * se seznani z vrstami besedil in tipi nalog; * razvija jezikovne spretnosti in strategije za reševanje nalog za maturo iz angleščine. |
|  | Projektni dnevi/medpredmetno povezovanje | Medpredmetno povezovanje (glej "Posodobitveni načrt predmetnega aktiva za angleščino za šolsko leto 2014/15") |

**OPOMBA:** Vrstni red obravnave zgoraj navedenih učnih vsebinse lahko v posameznih oddelkih razlikuje.

**4. Ocenjevanje znanja:**

Ocenjevanje znanja se izvaja v skladu z izobraževalnim programom, *Pravilnikom o ocenjevanju znanja v srednjih šolah*, "Pravili o ocenjevanju znanja Gimnazije Nova Gorica" (*Šolska pravila Gimnazije Nova Gorica*) in "Kriteriji ocenjevanja pri angleščini za šolsko leto 2014/2015", ki jih je sprejel predmetni aktiv učiteljev angleščine.

Učitelj, ki poučuje v posameznem oddelku, ob začetku šolskega leta skladno s sprejetimi "Kriteriji ocenjevanja pri angleščini za šolsko leto 2014/2015" in glede na posebnosti posameznega oddelka leta določi:

* oblike in načine ocenjevanja znanja,
* število in datume pisnih ocenjevanj znanja,
* možnosti pridobivanja ocen za dijake, ki so pri napovedanem ocenjevanju manjkali ter
* možnosti popravljanja negativnih ocen ob koncu ocenjevalnega obdobja.

**5. Učitelji, ki poučujejo v oddelkih:**

4. a – Nataša Munih, prof.

4. b – Nataša Munih, prof.

4. c – Nataša Munih, prof.

4. d – mag. Martina Kobal, prof.

4. e – Maks Pavlica, prof.

4. f – Nataša Munih, prof.

4. g – mag. Martina Kobal, prof.

Tuja učiteljica: Laura Lee Jensen, MA